Afgørelse truffet af Det Blandede EØS-udvalg

nr. 137/2003

af 7. november 2003

om ændring af bilag I (dyre- og plantesundhed) til EØS-aftalen

DET BLANDEDE EØS-UDVALG HAR -

under henvisning til aftalen om Det Europæiske Økonomiske Samarbejdsområde som ændret ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt "aftalen", særlig artikel 98, og

ud fra følgende betragtninger:

(1) Bilag I til aftalen blev ændret ved afgørelse nr. 102/2003 truffet af Det Blandede EØS-udvalg den 26. september 2003(1).

(2) Kommissionens beslutning 2003/11/EF af 10. januar 2003 om ændring af Rådets direktiv 85/511/EØF for så vidt angår listen over laboratorier, der har tilladelse til at håndtere levende mund- og klovsygevirus(2), skal indarbejdes i aftalen.

(3) Kommissionens beslutning 2003/135/EF af 27. februar 2003 om godkendelse af planerne for udryddelse af klassisk svinepest og nødvaccination af vildtlevende svin mod klassisk svinepest i Tyskland i delstaterne Niedersachsen, Nordrhein-Westfalen, Rheinland-Pfalz og Saarland(3) skal indarbejdes i aftalen.

(4) Kommissionens beslutning 2003/136/EF af 27. februar 2003 om godkendelse af planerne for udryddelse af klassisk svinepest hos vildtlevende svin og nødvaccination af vildtlevende svin mod klassisk svinepest i Luxembourg(4) skal indarbejdes i aftalen.

(5) Kommissionens beslutning 2003/218/EF af 27. marts 2003 om beskyttelses- og overvågningszoner i forbindelse med bluetongue og om regler for dyretransporter ind og ud af disse zoner og om ophævelse af beslutning 2001/783/EF(5) skal indarbejdes i aftalen.

(6) Beslutning 2003/135/EF ophæver Kommissionens beslutning 1999/39/EF(6), 1999/335/EF(7), 2000/281/EF(8) og 2002/161/EF(9), som er indarbejdet i aftalen, og som derfor skal udgå af aftalen.

(7) Beslutning 2003/136/EF ophæver Kommissionens beslutning 2002/181/EF(10), som er indarbejdet i aftalen, og som derfor skal udgå af aftalen.

(8) Beslutning 2003/218/EF ophæver Kommissionens beslutning 2001/783/EF(11), som er indarbejdet i aftalen, og som derfor skal udgå af aftalen.

(9) Denne afgørelse finder ikke anvendelse på Island og Liechtenstein -

TRUFFET FØLGENDE AFGØRELSE:

Artikel 1

Kapitel I i bilag I til aftalen ændres således:

1) Følgende led indsættes i punkt 1 (Rådets direktiv 85/511/EØF) i del 3.1:

"- 32003 D 0011: Kommissionens beslutning 2003/11/EF af 10. januar 2003 (EFT L 7 af 11.1.2003, s. 82)."

2) Følgende punkt indsættes efter punkt 26 (Kommissionens beslutning 2002/975/EF) i del 3.2:

"27. 32003 D 0218: Kommissionens beslutning 2003/218/EF af 27. marts 2003 om beskyttelses- og overvågningzoner i forbindelse med bluetongue og om regler for dyretransporter ind og ud af disse zoner og om ophævelse af beslutning 2001/783/EF (EUT L 82 af 29.3.2003, s. 35)."

3) Teksten i punkt 22 (Kommissionens beslutning 2001/783/EF) i del 3.2 udgår.

4) Følgende punkt indsættes efter punkt 19 (Kommissionens beslutning 2002/626/EF) i del 3.2 i afsnittet "RETSAKTER SOM EFTA-STATERNE OG EFTA-TILSYNSMYNDIGHEDEN SKAL TAGE BEHØRIGT HENSYN TIL":

"20. 32003 D 0135: Kommissionens beslutning 2003/135/EF af 27. februar 2003 om godkendelse af planerne for udryddelse af klassisk svinepest og nødvaccination af vildtlevende svin mod klassisk svinepest i Tyskland i delstaterne Niedersachsen, Nordrhein-Westfalen, Rheinland-Pfalz og Saarland (EUT L 53 af 28.2.2003, s. 47).

21. 32003 D 0136: Kommissionens beslutning 2003/136/EF af 27. februar 2003 om godkendelse af planerne for udryddelse af klassisk svinepest hos vildtlevende svin og nødvaccination af vildtlevende svin mod klassisk svinepest i Luxembourg (EUT L 53 af 28.2.2003, s. 52)."

5) I afsnittet "RETSAKTER SOM EFTA-STATERNE OG EFTA-TILSYNSMYNDIGHEDEN SKAL TAGE BEHØRIGT HENSYN TIL" i del 3.2 udgår teksten i punkterne 8 (Kommissionens beslutning 1999/39/EF), 10 (Kommissionens beslutning 1999/335/EF), 11 (Kommissionens beslutning 2000/281/EF), 15 (Kommissionens beslutning 2002/161/EF) og 16 (Kommissionens beslutning 2002/181/EF).

Artikel 2

Teksterne til beslutning 2003/11/EF, 2003/135/EF, 2003/136/EF og 2003/218/EF på norsk, som offentliggøres i EØS-tillægget til Den Europæiske Unions Tidende, er autentiske.

Artikel 3

Denne afgørelse træder i kraft den 8. november 2003, forudsat at Det Blandede EØS-udvalg har modtaget alle nødvendige meddelelser, jf. aftalens artikel 103, stk. 1(12).

Artikel 4

Denne afgørelse offentliggøres i Den Europæiske Unions Tidendes EØS-afsnit og EØS-tillæg.

Udfærdiget i Bruxelles, den 7. november 2003.

På vegne af Det Blandede EØS-udvalg

H. S. H. Prinz Nikolaus von Liechtenstein

Formand

(1) EUT L 331 af 18.12.2003, s. 8.

(2) EFT L 7 af 11.1.2003, s. 82.

(3) EUT L 53 af 28.2.2003, s. 47.

(4) EUT L 53 af 28.2.2003, s. 52.

(5) EUT L 82 af 29.3.2003, s. 35.

(6) EFT L 11 af 16.1.1999, s. 47.

(7) EFT L 126 af 20.5.1999, s. 21.

(8) EFT L 92 af 13.4.2000, s. 27.

(9) EFT L 53 af 23.2.2002, s. 43.

(10) EFT L 61 af 2.3.2002, s. 54.

(11) EFT L 293 af 10.11.2001, s. 42.

(12) Ingen forfatningsmæssige krav angivet.